HANA ร่วงแรง 17% เซ่นงบปี 64 กำไรหดเหลือ 1.5 พันลบ. ต่ำกว่าโบรกคาด
HANA ร่วงแรง 17% นักลงทุนผิดหวังงบปี 64 ต่ำกว่าโบรกคาดการณ์ ซึ่งมีกำไร 1.54 พันลบ. ลดลง 19% จากงวดเดียวกันของปีก่อน ที่อยู่ที่ 1.90 พันลบ.
HANA ร่วงแรง 17% นักลงทุนผิดหวังงบปี 64 ต่ำกว่าโบรกคาดการณ์ ซึ่งมีกำไร 1.54 พันลบ. ลดลง 19% จากงวดเดียวกันของปีก่อน ที่อยู่ที่ 1.90 พันลบ.
7 มี.ค. 2565

ผู้สื่อข่าวรายงานว่าวันนี้ (28 ก.พ. 2565) ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 10:44 น. อยู่ที่ระดับ 51.50 บาท ลดลง 10.75 บาท หรือ 17.27% โดยทำจุดสูงสุดที่ 54.75 บาท และทำจุดต่ำสุดที่ 51.25 บาท ด้วยมูลค่าการซื้อขาย 1.85 พันล้านบาท

สำหรับราคาหุ้น HANA ที่ปรับตัวลงในวันนี้คาดจะมาจากการที่ บริษัทฯ ประกาศผลการดำเนินงานงวดปี 2564 มีกำไรลดลง มาอยู่ที่ 1.54 พันล้านบาท จากปีก่อนที่อยู่ที่ 1.90 พันล้านบาท หรือลดลง 19% ซึ่งถือเป็นการเติบโตต่ำกว่าคาดการณ์ที่ทางฝ่ายวิจัยคาดการณ์ไว้
โดยบริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ โดยคาดกำไรสุทธิปี 2564 ของ HANA จะโต 22% จากงวดเดียวกันของปีก่อน อยู่ที่ 2,330 ล้านบาท
ส่วนบริษัท หลักทรัพย์ เคทีบีเอสที จำกัด (มหาชน) ระบุในบทวิเคราะห์ โดยคาดกำไรสุทธิปี 2564 ของ HANA จะโต 29% จากงวดเดียวกันของปีก่อน อยู่ที่ 2,456 ล้านบาท